paragraph_text: Sveučilište Sjever je hrvatsko javno sveučilište sa sjedištem u Koprivnici. Ono je peto najveće sveučilište u Republici Hrvatskoj prema broju studenata te je jedno od pet hrvatskih sveučilišta koja su uvrštena u URAP ljestvicu 3000 najboljih sveučilišta na svijetu.<ref> Sastoji se od ukupno dvadeset odjela raspodijeljenih u dva sveučilišna centra, Sveučilišni centar Varaždin i Sveučilišni centar Koprivnica. Nastalo je spajanjem Medijskog sveučilišta u Koprivnici i Veleučilišta u Varaždinu i time postalo osmo javno sveučilište u Republici Hrvatskoj po izglasavanju Hrvatskog sabora 2015. godine na prijedlog Vlade Republike Hrvatske i tadašnjeg premijera, Zorana Milanovića<ref>. Od 2021. godine Sveučilište je prisutno i u gradu Đurđevcu kroz provedbu studija računarstva, što dovodi do otvaranja razvojne agencije od strane Financijske agencije (FINA).<ref>